stanford-oval/wikipedia huggingface dataset:
Pyramid
Artisteja

| --- | --- |
 Anneli Saaristo  Badding Rockers  Don Huonot  Eija Ahvo  Harri Saksala  Hearthill  Kadotetut  Kaj Chydenius  Kari Peitsamo  Kari Peitsamon Skootteri  Kerkko Koskinen  KOM-teatteri  Leevi and the Leavings  Liisa Tavi  Maarit  Marko Haavisto & Poutahaukat  Mikko Perkoila  Miljoonasade :  Pelle Miljoona  Pelle Miljoona & Linnunlaulu  Pelle Miljoona & Rockers  Pikku Kukka  Raggars  RinneRadio  SIG  Sydänmäki  Sydän, sydän  Tiina Tiikeri  Tommi Liimatta  Tuomari Nurmio  Tuomari Nurmio & Alamaailman Vasarat  Ultra Bra  Yari  Yari & Onnensoturit
Rahel

Rahel tarkoittaa muun muassa seuraavia:
Rahel, etunimi
Ramat Rahel, kibbutsi Israelissa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Rahel”, voi hakea sivunnimihaulla, laajalla sivunnimihaulla tai tekstihaulla.
Porsche Supercup -kausi 2018

Porsche Mobil 1 Supercup -kausi 2018 oli Porsche Supercup -sarjan 26. kausi. Kausi alkoi 13. toukokuuta Espanjasta ja päättyi 28. lokakuuta Meksikoon. Michael Ammermüller ajoi jälleen sarjan mestariksi.
Tallit ja kuljettajat

| Talli | Nro | Kuljettajat | Kilpailut |
| --- | --- | --- | --- |
|  BWT Lechner Racing | 1 |  Michael Ammermüller | 1 |
|  BWT Lechner Racing | 2 |  Thomas Preining | 1 |
|  Momo Megatron Lechner Racing Team | 3 |  Dylan Pereira | 1 |
|  Momo Megatron Lechner Racing Team | 4 |  Josh Webster | 1 |
|  Fach Auto Tech | 5 |  Jaap van Lagen | 1 |
|  Fach Auto Tech | 6 |  Nick Yelloly | 1 |
|  Fach Auto Tech | 7 |  Christof Langer | 1 |
|  Lechner Racing Middle East | 8 |  Al Faisal Al Zubair | 1 |
|  Lechner Racing Middle East | 9 |  Roar Lindland | 1 |
|  Lechner Racing Middle East | 29 |  Philip Hamprecht | 1 |
|  Dinamic Motorsport | 10 |  Mattia Drudi | 1 |
|  Dinamic Motorsport | 11 |  Ronnie Valori | 1 |
|  Dinamic Motorsport | 12 |  Alberto Cerqui | 1 |
|  MRS GT-Racing | 14 |  Mikkel O. Pedersen | 1 |
|  MRS GT-Racing | 15 |  Zaid Ashkanani | 1 |
|  MRS GT-Racing | 28 |  Pablo Otero | 1 |
|  MRS Cup-Racing | 16 |  Richard Heistand | 1 |
|  MRS Cup-Racing | 17 |  Yuey Tan | 1 |
|  MRS Cup-Racing | 18 |  Philipp Sager | 1 |
|  Martinet by Alméras | 19 |  Julien Andlauer | 1 |
|  Martinet by Alméras | 20 |  Florian Latorre | 1 |
|  Pierre Martinet by Alméras | 21 |  Nicolas Misslin | 1 |
|  Pierre Martinet by Alméras | 22 |  Stephane Denoual | 1 |
|  Team Project 1 | 23 |  Larry ten Voorde | 1 |
|  Team Project 1 | 24 |  Egidio Perfetti | 1 |
|  Team Project 1 | 25 |  Gustav Malja | 1 |
|  IDL Racing | 26 |  Tom Sharp | 1 |
|  IDL Racing | 27 |  Mark Radcliffe | 1 |
|  RMS | 33 |  Howard Blank | 1 |
|  RMS | 34 |  Yannick Mallegol | 1 |
Kilpailukalenteri

| Kisa | Kisa | Sijainti | Rata | Päivämäärä | Paalupaikka | Nopein kierros | Voittanut kuljettaja | Voittanut talli | Raportti |
| --- | --- | --- | --- | --- | --- | --- | --- | --- | --- |
| 1 | 1 |  Barcelona, Espanja | Circuit de Barcelona-Catalunya | 13. toukokuuta |  Michael Ammermüller |  Michael Ammermüller |  Michael Ammermüller |  BWT Lechner Racing | Raportti |
| 2 | 2 |  Monte Carlo, Monaco | Circuit de Monaco | 27. toukokuuta |  Nick Yelloly |  Michael Ammermüller |  Nick Yelloly |  Fach Auto Tech | Raportti |
| 3 | 3 |  Spielberg, Itävalta | Red Bull Ring | 1. heinäkuuta |  Thomas Preining |  Dylan Pereira |  Thomas Preining |  BWT Lechner Racing | Raportti |
| 4 | 4 |  Silverstone, Iso-Britannia | Silverstone Circuit | 8. heinäkuuta |  Florian Latorre |  Michael Ammermüller |  Florian Latorre |  Martinet by Alméras | Raportti |
| 5 | 5 |  Hockenheim, Saksa | Hockenheimring | 22. heinäkuuta |  Nick Yelloly |  Nick Yelloly |  Nick Yelloly |  Fach Auto Tech | Raportti |
| 6 | 6 |  Budapest, Unkari | Hungaroring | 29. heinäkuuta |  Thomas Preining |  Thomas Preining |  Thomas Preining |  BWT Lechner Racing | Raportti |
| 7 | 7 |  Spa, Belgia | Circuit de Spa-Francorchamps | 26. elokuuta |  Thomas Preining |  Thomas Preining |  Thomas Preining |  BWT Lechner Racing | Raportti |
| 8 | 8 |  Monza, Italia | Autodromo Nazionale Monza | 2. syyskuuta |  Michael Ammermüller |  Dylan Pereira |  Thomas Preining |  BWT Lechner Racing | Raportti |
| 9 | 9 |  Mexico City, Meksiko | Autódromo Hermanos Rodríguez | 27. lokakuuta |  Michael Ammermüller |  Nick Yelloly |  Julien Andlauer |  Martinet by Alméras | Raportti |
| 9 | 10 |  Mexico City, Meksiko | Autódromo Hermanos Rodríguez | 28. lokakuuta |  Michael Ammermüller |  Thomas Preining |  Julien Andlauer |  Martinet by Alméras | Raportti |
Käännös suomeksi
Kenneth Myers

| Mitalit> Maa:   Yhdysvallat.Miesten soutu. Olympialaiset  | Mitalit> Maa:   Yhdysvallat.Miesten soutu. Olympialaiset  | Mitalit> Maa:   Yhdysvallat.Miesten soutu. Olympialaiset  | Maa:   Yhdysvallat> Miesten soutu. |
| --- | --- | --- | --- |
|  Kultaa | Los Angeles 1932 | Kaksikko |  |
|  Hopeaa | Antwerpen 1920 | Perämiehellinen nelikko |  |
|  Hopeaa | Amsterdam 1928 | Yksikkö |  |
Kenneth Myers (26. elokuuta 1896 Norristown − 22. syyskuuta 1972) oli yhdysvaltalainen soutaja ja olympiavoittaja. Hänen seuransa oli Bachelors' Barge Club.
Myers on yksi neljästä yhdysvaltalaisesta, jotka ovat voittaneet kolme olympiamitalia soudussa. Hän sai hopeaa perämiehellisissä nelikoissa Antwerpenin kisoissa 1920 ja yksiköissä Amsterdamissa 1928. Myers voitti vuonna 1932 kaksikoiden olympiakultaa Los Angelesin kisoissa, joissa hänen parinaan oli Garrett Gilmore. Myers voitti yksiköissä kaksi maansa mestaruutta, molemmat vuonna 1929.
Rauno Korpinen

Rauno Ensio Korpinen (9. kesäkuuta 1930 Impilahti – 20. helmikuuta 1988 Oulu) oli suomalainen poliitikko ja opettaja. Korpinen toimi SKDL:n kansanedustajana vuosina 1972–1975. Hän vaikutti myös Suomussalmen kunnanvaltuustossa ja Kainuun maakuntaliiton hallituksen puheenjohtajana.
Korpinen valittiin kansanedustajaksi Oulun läänin vaalipiiristä. Eduskunnassa hän kuului lakivaliokuntaan.
Vaaleissa 1968 Korpinen valittiin presidentin valitsijamieheksi.
Korpisen ensimmäinen puoliso oli Anneli Eskelinen (1952–1975). Vuonna 1975 Korpinen avioitui kansanedustaja Anna-Liisa Tiekson kanssa.
Kenneth Noland

Kenneth Noland (10. huhtikuuta 1924 – 5. tammikuuta 2010) oli yhdysvaltalainen taidemaalari. Hän on tullut tunnetuksi varsinkin suurikokoisilla akryyliväliteoksillaan.
Ashevillessä, Pohjois-Carolinassa taiteenharrastajaisän pojaksi syntynyt Noland oli Yhdysvaltain taiteiden ja kirjallisuuden akatemian jäsenenä vuodesta 1977. Hän opiskeli Black Mountain Collegessa ja työskenteli vuosina 1948–1949 Pariisissa Ossip Zadkinen kanssa. Hän oli toisen maailmansodan veteraani.
Noland tapasi toisen huomattavan 1900-luvun kuvataiteilijan, Morris Louis'n Washington DC:ssä 1950-luvun alussa. Hän oli vuosina 1950–1957 naimisissa Cornelia Langerin kanssa. Hän solmi kymmenen vuotta myöhemmin uuden avioliiton Stephanie Gordonin kanssa, mutta tämäkin liitto päättyi eroon vuonna 1969. Nolandilla on kolme lasta ensimmäisestä avioliitostaan.
Noland on aikansa kansainvälisesti kuuluisimpia kuvataiteilijoita, ja hänen töitään on näytteillä lukuisissa julkisissa kokoelmissa eri puolilla maailmaa.
Kauppalippu

Kauppalippu on merenkulkulippu, jolla kauppa-alukset osoittavat kansallisuutensa. Suomen kauppalippu on Suomen lippu ilman vaakunaa. Joillakin mailla voi olla oma lippunsa pursiseuroille. Useimmiten maan kauppalippu on identtinen maan omaan lippuun.
Kauppalippuja

Albania
Saudi-Arabia
Argentiina
Australia
Bahama
Bangladesh
Belgia
Bolivia
Brittiläiset Neitsytsaaret
Caymansaaret
Kiinan tasavalta
Kolumbia
Costa Rica
Kroatia
Tanska
Dominikaaninen tasavalta
Ecuador
El Salvador
Falklandinsaaret
Fidži
Suomi
Ranska
Saksa
Ghana
Gibraltar
Grenada
Guatemala
Guernsey
Haiti
Unkari
Islanti
Intia
Mansaari
Israel
Italia
Luxembourg
Malesia
Malta
Mauritius
Marokko
Uusi-Seelanti
Nigeria
Norja
Pakistan
Peru
Puola
Portugali
Romania
San Marino
Singapore
Slovenia
Salomonsaaret
Espanja
Sveitsi
Trinidad ja Tobago
Turks- ja Caicossaaret
Arabiemiraatit
Britannia
Aiheesta muualla

Kuvia tai muita tiedostoja aiheesta Kauppalippu Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Prenzlauer Berg

Prenzlauer Bergin sijainti Pankowin hallintoalueella (iso kuva) ja Pankowin hallintoalueen sijainti Berliinissä (pieni kuva)
Prenzlauer Bergin kartta
Näkymä Prenzlauer Bergistä
Prenzlauer Berg on kaupunginosa (saks. Ortsteil) Pankowin hallintoalueella (Bezirk) Saksan pääkaupungissa Berliinissä. Se on pinta-alaltaan 11 neliökilometrin suuruinen ja sen asukastiheys on 13 590 as./km². Vuoden 2011 lopussa kaupunginosan asukasluku oli 148 878.
Vuosina 1920–2000 Prenzlauer Berg oli paitsi kaupunginosa, myös oma hallintoalueensa. Vuonna 2001 Prenzlauer Bergin hallintoalue liitettiin Pankowin hallintoalueeseen, jonka alaisuudessa Prenzlauer Bergin kaupunginosa jatkaa.
Maantieto

Prenzlauer Berg sijaitsee Berliinin keskustan koillispuolella. Prenzlauer Bergiä rajavaat kaupunginosat ovat lännessä Gesundbrunnen, lounaassa Mitte, etelässä Friedrichshain, kaakossa Fennpfuhl, koillisessa Weißensee ja pohjoisessa Pankow. Prenzlauer Bergin korkein kohta sijaitsee 91 metriä merenpinnan yläpuolella Volkspark Prenzlauer Bergissä.
Historia

Varhaisin säilynyt maininta nimestä Prenzlauer Berg on vuodelta 1826. Aluetta alettiin kehittää 1800-luvun toisella puoliskolla James Hobrechtin vuonna 1862 laatiman kaupunkisuunnitelman, niin kutsutun Hobrechtin suunnitelman pohjalta.
Entisessä Saksan demokraattisessa tasavallassa eli Itä-Saksassa aluetta asuttivat pääsääntöisesti intellektuellit, taiteilijat ja opiskelijat. Saksan jälleenyhdistyttyä Prenzlauer Bergin rakennuskanta on suurimmaksi osaksi kunnostettu ja asuntojen arvo alueella on noussut.
Väestö

Asukkaista ulkomaalaisia on noin 11,1 prosenttia. Suurimmat ulkomaalaisryhmät ovat ranskalaiset, italialaiset, yhdysvaltalaiset, britit, espanjalaiset ja tanskalaiset.
Aiheesta muualla

Wikimedia Commonsissa on kuvia tai muita tiedostoja aiheesta .
Kapernaum

| Kapernaum> Kefar Nahum כפר נחום‎ |
| --- | --- |
 Kapernaumin arkeologinen alue ilmasta.
Sijainti
 Kapernaum
Koordinaatit:  32°52′51″N, 35°34′31″E
Valtio:  Israel
Paikkakunta:  Pohjoinen hallintoalue
Historia
Tyyppi:  kylä/kaupunki
Huippukausi:  n. 150-luku eaa.–600-luku jaa.
Kulttuuri:  antiikki
Valtakunta:  Hasmonien kuningaskunta Rooman valtakunta Bysantin valtakunta
Alue:  Galilea, Palestiina
Aiheesta muualla
  Kapernaum Commonsissa 
Infobox OKNimi-testi OK: 
Kapernaum (hepr. ‏כפר נחום‎, Kefar Nahum, m.kreik. Καφαρναούμ, Kafarnaūm tai Καπερναούμ, Kapernaūm, lat. Capernaum) oli antiikin aikainen kalastajakylä tai kaupunki Galileassa Palestiinassa nykyisen Israelin alueella. Sen kukoistuskautta on ollut aika 150-luvulta eaa. 600-luvulle jaa. Kapernaum tunnetaan erityisesti Jeesuksen julkisen toiminnan keskuksena Galileassa. Myös monet apostolit olivat sieltä kotoisin.
Maantiede

Kapernaum sijaitsi Ala-Galileassa Genesaretinjärven pohjoisrannalla pohjoiseen Tiberiaan kaupungista. Seutu oli Sebulonin ja Naftalin heimojen aluetta. Magdalan kaupunki sijaitsi järven rannalla noin yhdeksän kilometriä Kapernaumista lounaaseen, kun taas etäisyys Tiberiaaseen oli noin 13 kilometriä. Betsaida sijaitsi noin kuusi kilometriä Kapernaumista koilliseen ja Kinneret noin kolme kilometriä länteen. Kaupungin paikka on nykyisen Israelin koillisosissa.
Kapernaumin kautta kulki merkittävä kauppareitti Via Maris eli ”Meren tie”. Josephuksen mukaan kaupungin lähellä oli huomattava lähde, jota jotkut pitivät jopa Niilin alkulähteenä, koska seudulla oli samoja kaloja kuin Aleksandrian lähellä.
Historia > Varhaishistoria

Kapernaumin paikalla on ollut asutusta viimeistään varhaisella pronssikaudella 2000-luvulla eaa. Paikalla tuolloin ollut kylä oli Kinneretin kaupungin alaisuudessa. Kaupungin asutushistoriassa on katkos israelilaisella rautakaudella 1200-luvulta 500-luvulle eaa. Paikka asutettiin uudestaan 400-luvulla eaa. Asutus laajeni hellenistisellä kaudella, ja nousi kukoistukseen Hasmonien hallitsijasuvun aikana 100-luvulla eaa., mikä esitetään usein myös kaupungin perustamisen ajankohdaksi. Tämän myötä Kapernaum syrjäytti vähitellen merkityksessä Kinneretin.
Kapernaumin nimi tulee heprean sanasta Kefar, 'kylä' sekä nimestä Nahum, eli ”Nahumin kylä”. Keskiaikaisen juutalaisen perinteen mukaan se oli Nahumin hautapaikka. Kaupunkia ei kuitenkaan mainita Vanhassa testamentissa sen myöhäisen syntyhistorian vuoksi.
Historia > Roomalainen kausi

Kapernaum kasvoi edelleen roomalaisella kaudella ensimmäisen vuosisadan eaa. lopulla ja ensimmäisellä vuosisadalla jaa. Se oli tuolloin Galilean tärkeimpiä kaupunkeja. Kapernaum mainitaan usein Uudessa testamentissa. Sen mukaan kaupungissa oli sotilasasema, minkä vuoksi mainitaan paikallinen centurio eli sadanpäämies, sekä tulliasema, joka liittyi sijaintiin Via Mariksen varrella ja rajaseudulla. Kaupunkina Kapernaumissa oli myös oma synagoga. Josephuksella kaupungin nimi esiintyy muodoissa Kafarnaūm (Kαφαρναούμ), Kefarnōmē (Κεφαρνώμη) tai Kefarnōkon (Κεφαρνωκόν), kun taas Uusi testamentti käyttää joissakin käsikirjoituksissa nimimuotoa Kafarnaūm ja toisissa muotoa Kapernaūm (Kαπερναούμ).
Jeesus asui Kapernaumissa ainakin jonkin aikaa julkisen toimintansa aikana, opetti kaupungin synagogassa ja teki siellä kristillisen perinteen mukaan myös ihmetekoja. Matteuksen evankeliumissa Kapernaumia kutsutaan jopa Jeesuksen kotikaupungiksi tai ”omaksi kaupungiksi”. Jeesuksen kerrotaan muuttaneen sinne Nasaretista sen jälkeen, kun hän oli selvinnyt kiusauksista erämaassa. Kapernaum oli myös Jeesuksen opetuslasten Pietarin, Jaakobin, Johanneksen ja Andreaan sekä veronkerääjä Matteuksen kotipaikka. Rabbiiniset lähteet vahvistavat, että kaupungissa oli ensimmäisellä vuosisadalla kristillinen, juutalaisten harhaoppisena pitämä seurakunta. Vaikka Jeesus toimikin Kapernaumissa paljon, lopulta hän syytti kaupunkia vähäuskoisuudesta ja kirosi sen epäuskon tähden.
100- ja 200-luvulla Kapernaum oli merkittävä juutalaisen ja rabbiinisen hartauselämän keskus. Laajimmillaan kaupunki on ollut varhaisella bysanttilaisella kaudella 400-luvulla. Sen tuolloiseksi väkiluvuksi on arvioitu noin 1 500.
Historia > Myöhempi historia ja kaivaukset

Kapernaum kärsi tuhoja persialaisten hyökkäyksessä 600-luvun alkupuolella sekä arabikaudella, joka alkoi pian tämän jälkeen. Kaupunkia tuhosi myös vuoden 665 maanjäristys.
Kapernaumin rauniot löysi yhdysvaltalainen tutkija Edward Robinson vuonna 1838. Fransiskaanit hankkivat kaupungin alueen haltuunsa vuonna 1894. Alueen arkeologiset kaivaukset on suoritettu pääosin vuosina 1905–1915 ja 1968–1984.
Nykyisessä Kapernaumissa on arkeologisen alueen lisäksi fransiskaaniluostari sekä ortodoksinen Pyhien Apostolien kirkko. Suomessa Kapernaumin mukaan on nimetty Seinäjoen kaupunginosa Kapernaumi.
Rakennukset ja löydökset

Kapernaum on laajimmillaan 400-luvulla käsittänyt noin kuuden hehtaarin kokoisen alueen. Tästä on nykyisin kaivettu esiin noin kolmasosa. Kapernaumin cardo maximus -pääkatu kulki pohjois-eteläsuunnassa. Suuri osa kaupungin rakennuksista oli myöhemmän ajan synagogaa lukuun ottamatta tehty paikallisesta tummasta basalttikivestä. Järven rannalta on löydetty jäänteitä kaupungin satamasta.
Rakennukset ja löydökset > Synagoga

Kapernaumin varhaisempi synagoga oli olemassa ensimmäisen vuosisadan alkupuolella eli Jeesuksen aikana. Se oli Galilean juutalaisten pääsynagoga, ja evankeliumien mukaan Jeesuksen julkisen toiminnan keskus kaupungissa. Jeesus saarnasi synagogassa usein, ja piti siellä muun muassa saarnan ”elämän leivästä”. Jeesus myös paransi paikalla miehen, joka oli saastaisen hengen vallassa, sekä herätti eloon synagogan esimiehen Jairoksen tyttären. Synagogan rakennuttajaksi mainitaan sadanpäämies, jonka palvelijan Jeesus paransi.
Myöhempi synagoga, jonka rauniot paikalla ovat edelleen, rakennettiin Jeesuksen ajan synagogan paikalle myöhäisellä roomalaisella tai varhaisella bysanttilaisella kaudella 300-luvun lopulla. Synagoga oli rakennettu pohjois-eteläsuunnassa, ja sen pituus oli noin 24,4 metriä ja leveys noin 18,7 metriä. Rakennus oli tehty valkoisesta kalkkikivestä, joka oli tuotu seudulle kauempaa. Synagogasta on säilynyt yksi kunnostettu kokonainen seinä, muiden seinien alaosaa sekä pylväitä. Rakennuksen kaivaukset suoritettiin vuonna 1905 ja kunnostustyöt vuonna 1926.
Rakennukset ja löydökset > Pietarin talo

Simon Pietarin talo sijaitsi kristillisen perinteen mukaan pääkadun varrella lähellä järven rantaa. Jeesuksen oletetaan asuneen siellä Kapernaumissa ollessaan. Evankeliumien mukaan Jeesus paransi siellä Pietarin anopin sekä halvaantuneen, joka laskettiin taloon kattoon tehdystä aukosta.
Myöhemmin kristityt kunnioittivat Pietarin kotina paikalla ollutta pohjakaavaltaan lähes neliönmuotoista rakennusta tai huonetta (Insula Sacra). Viimeistään 300-luvulla se oli paikallisen seurakunnan kokoontumispaikkana. Se muutettiin kirkkomaiseksi tilaksi (Domus Ecclesia) ja erotettiin muusta kaupungista muurilla. Kirkon rakennutti Tiberiaan kreivi Joosef. Rakennuksen seinistä on löydetty lukuisia varhaiskristillisiä piirtokirjoituksia kreikaksi, arameaksi, syyriaksi ja latinaksi. Rakennukseen viittaa muun muassa pyhiinvaeltaja Egeria.
400-luvun jälkimmäisellä puolella talon paikalle rakennettiin oktagonin eli kahdeksankulmion muotoinen kirkko. Se koostui pienemmästä oktagonista, joka oli suoraan Pietarin talon paikalla, ja sitä ympäröineestä suuremmasta oktagonista. Kirkko tuhoutui persialaisten hyökkäyksessä 600-luvun alussa. Sen raunioiden yläpuolella on nykyisin moderni katolinen fransiskaanien kirkkorakennus, joka vihittiin käyttöön 29. kesäkuuta 1990. Kirkossa on lasinen lattia, jonka läpi näkyvät kirkon alla olevat rauniot.
Aiheesta muualla

Kuvia tai muita tiedostoja aiheesta Kapernaum Wikimedia Commonsissa
Kapernaumin synagogan rauniot (ylhäällä) ja Pietarin talon paikalla oleva Pyhän Pietarin kirkko.
Kapernaumin raunioita.
Kapernaumin synagogan rauniot.
Pietarin talon ja sen paikalle rakennetun oktagonikirkon rauniot nykyisen kirkon alla.
R-tekijä

R-tekijä on parametri, jota käytetään röntgenkristallografisin keinoin valmistetun mallin laadun mittarina.
Esittely

R-tekijä (engl. Reliability, R, 'luotettavuus') mittaa röntgenkristallografisesti tuotetun esimerkiksi proteiinirakennemallin luotettavuutta. R-tekijän laskemista edeltävät seuraavat vaiheet:
Ensin röntgendiffraktiodatan pohjalta rakennetaan atomintarkkuinen rakennemalli. Malli ei koskaan valmistu täysin oikean kohteensa (esimerkiksi proteiinin) näköiseksi, vaan siihen tulee virheitä ja poikkeamia datasta. Rakennemallista voidaan laskea, millaista teoreettista dataa se vastaisi. R-tekijä on tämän rakennemallista lasketun teoreettisen datan ja todellisen datan vertailun tulos.
Malli on hyvin onnistunut, jos sen pohjalta laskettu teoreettinen data on lähellä todellista röntgendiffraktiodataa. Mikäli R-tekijän arvo on noin 0,2 (voidaan ilmaista myös 20 %), vastaa malli kohtalaisen hyvin dataa. Mikäli R-tekijä on 0,6, ovat arvot summittaisia eikä malli vastaa millään muotoa todellisuutta. Rakennemallin ja todellisuuden väliset erot johtuvat lähinnä faasiongelmasta, eli siitä, että rakennemallille välttämättömät röntgensäteiden vaiheet on vaikea laskea. Mallin resoluutio vaikuttaa R-tekijään siten, että alhaisella (hyvällä) resoluutiolla saadaan myös alhaisempi R-tekijä.
Käytännössä rakennemalleja joudutaan aina parantelemaan useaan otteeseen ja parannelluille rakenteille lasketaan kullekin uusi R-tekijä. Mikäli uuden mallin R-tekijä on parempi kuin vanhan, on mallin parannus onnistunut. Mikäli R-tekijä sen sijaan on huonontunut, on mallin paranteluyrityksessä jokin mennyt pieleen.
R-tekijän laskeminen

On kehitelty monia erilaisia R-tekijöitä, jotka painottavat eri asioita. Perus R-tekijä lasketaan seuraavan kaltaisesta jakolaskusta:
ero arvoissa, joiden tulisi olla samat / mitatut arvot
eli matemaattisesti ilmaistuna:
R = Σh,k,l ||Fobs(h,k,l) - |k|Fcalc(h,k,l)|| / Σh,k,l |Fobs(h,k,l)|
Kaavassa h, k, ja l ovat kiteen koordinaatteja, Fobs-arvot ovat röntgendiffraktiosta havaitut amplitudit ja Fcalc-arvot ovat atomimallista lasketut amplitudit.
Erilaisia R-tekijöitä

Rsym on R-tekijä, jolla tarkastellaan symmetriamolekyylien samankaltaisuutta. Röntgenkristallografiassa kiteessä oletetaan usein tiettyjä koordinaatteja (h, k, l) vastaavan symmetriakoordinaatit (-h, -k, -l), joilla on samat (intensiteetti) arvot. Mikäli mitatuissa arvoissa kuitenkin on eroja, se näkyy Rsym-arvon kasvuna. Erinomainen arvo on noin 0.05, sen sijaan noin 0.2 tarkoittaa, että datassa on erittäin pahoja puutteita.
Rmerge on röntgendiffraktiodatasta lopuksi, kaikkien mittausten jälkeen laskettava Rsym-kaltainen arvo, joka on kuitenkin tilastollisesti luotettavampi.
Rmeas on paranneltu versio kahdesta edellä mainitusta. Rsym- ja Rmerge-arvoilla on tapana kasvaa mittausten lisääntyessä, ja niiden tilastollisessa uskottavuudessa on ongelmia.
Rderiv tai Rdiff tai Riso on vaiheongelman ratkaisemisessa käytettävä R-tekijä, joka mittaa amplitudien muuttumista ja raskaiden atomien läsnäoloa rakenteessa. Samankaltainen on myös Ranom-tekijä, jota käytetään, kun vaiheita määritetään anomaalisen sironnan avulla. Myös Rλ on samankaltainen R-tekijä, jossa lasketaan amplitudit suhteessa eri aallonpituuksiin (λ = aallonpituus).
RFree on R-tekijä, jolla seurataan tavallisen R-tekijän arvon kehittymistä. Pelkkä R-tekijän tarkkailu ilman RFree-tekijää voi viedä rakennemallin väärille urille.
Kenneth Odeke

| Kenneth Odeke> Henkilötiedot |
| --- | --- |
Koko nimi:  Kenneth Odeke
Syntynyt: 13. marraskuuta 1990 Kampala, Uganda
Kansalaisuus:   Uganda
Nyrkkeilijä
Lempinimi:  Bad News
Pituus:  191 cm
Painoluokka:  raskassarja
Kätisyys:  oikeakätinen
Ammattilaistilastot
Ottelut:  7
Voitot:  6
– tyrmäysvoitot:  5
Tappiot:  1
Kenneth Odeke (s. 13. marraskuuta 1990 Kampala) on ugandalainen ammattilaisnyrkkeilijä. Lempinimellä Bad News (suom. Huonoja uutisia) tunnettava Odeke kilpailee raskaassa sarjassa. Odeke on 191 senttimetriä pitkä ja painaa 92 kilogrammaa.
Odeke otteli ensimmäisen ammattilaisottelunsa heinäkuussa 2012 kenialaista James Ololoa vastaan. Tuo ottelu päättyi Odeken voittoon tyrmäyksellä. Odeke on voittanut ammattilaisuransa seitsemästä ottelusta kuusi, joista viisi tyrmäyksellä.
KorpiGallialaiset

KorpiGallialaiset on Lapinlahden Korpijärvellä kesäisin järjestettävä kulttuuritapahtuma. Tapahtuman juuret ovat kylätapahtumassa "Gallialaiset iltamat". Tapahtumassa on teatteri- ja musiikkiesityksiä sekä näyttelyitä.
Vuonna 2006 KorpiGallialaiset järjestettiin 15. heinäkuuta. Tapahtumassa esiintyivät muun muassa Edu Kettunen, Mikko Alatalo, Juha Tapio ja Pelle Positiivi. Tapahtuman avasi puolustusministeri Seppo Kääriäinen.
Vuonna 2007 KorpiGallialaiset järjestettiin 28.heinäkuuta. 2007 esiintyjiä olivat muun muassa Anna Hanski, Halavatun Papat, Jasmin Mäntylä, Miika Nuutinen sekä Duo Nahkahyeena (J.Teppo ja A.Heikura). Tapahtuman avasi rovasti Markku Suokonautio.
2008 KorpiGallialaiset järjestettiin 26.heinäkuuta. Esiintyjiä olivat mm. Jani Wickholm, Kake Randelin, Mika Nuorva, Miauskis Kissa, Olavi Rytkönen ja Taikuri Tapio Salomaa. Tapahtuman avasi TE-keskuksen (Pohjois-Savo) johtaja Kari Virranta.
2009 KorpiGallialaiset järjestettiin 27.kesäkuuta. Esiintyjiä olivat mm. Hanna Pakarinen, M.A. Numminen ja Pedro Hietanen, Jamppa Kääriäinen, Bablo ja Esa Eloranta sekä Tuija Piepponen.
2010 KorpiGallialaiset järjestettiin 10.heinäkuuta. Esiintyjiä olivat mm. Meiju Suvas, Jamppa Kääriäinen & Taastaorkesterj, Edu Kettunen, Keke Pulliainen, The Sunkfish, Jari Tapanainen. Juhlapuhujana toimi Isä Mitro (Mitro Repo)
2014 Tapahtuma järjestetään 25.-26. heinäkuuta Iisalmessa nimellä Gallialaiset.
Aiheesta muualla

Tapahtuman kotisivut (Arkistoitu – Internet Archive)
Oikea asema (Arkistoitu – Internet Archive)